ಶಾರುಖ್ ಖಾನ್ ಬಂಗಲೆ ಫುಲ್ ಕವರ್: ಕೊರೊನಾಗೆ ಅಂಜಿದ್ರಾ ಕಿಂಗ್ ಖಾನ್..! ಮುಂಬೈ: ಬಾಲಿವುಡ್ ನಟ ಶಾರುಖ್ ಖಾನ್ಗೆ ತಮ್ಮ ʼಮನ್ನತ್ʼ ಬಂಗಲೆ ಅಂದ್ರೆ ತುಂಬಾನೇ ಇಷ್ಟ. ಅದ್ರಂತೆ, ಮುಂಬೈನಲ್ಲಿ ಕಿಂಗ್ ಖಾನ್ರ ಈ ಬಂಗಲೆ ಸಿಕ್ಕಾಪಟ್ಟೆ ಫೇಮಸ್. ಆದ್ರೆ, ಇಂಥ ಐಷಾರಾಮಿ ಬಂಗಲೆಯನ್ನು ನಟ ಶಾರುಖ್ ಖಾನ್ ಸಂಪೂರ್ಣವಾಗಿ ಪ್ಲಾಸ್ಟಿಕ್ ಕವರ್ನಿಂದ ಮುಚ್ಚಿಸಿದ್ದಾರೆ. ಸದ್ಯ ಆ ಫೋಟೋ ಸೋಷಿಯಲ್ ಮೀಡಿಯಾದಲ್ಲಿ ಸಿಕ್ಕಾಪಟ್ಟೆ ವೈರಲ್ ಆಗುತ್ತಿದೆ. ಅಂದ್ಹಾಗೆ, ಸುಮಾರು 200 ಕೋಟಿ ರೂಪಾಯಿ ಬೆಲೆ ಬಾಳುವ ಈ ಐಷಾರಾಮಿ ಬಂಗಲೆಗೆ ಪ್ಲಾಸ್ಟಿಕ್ ಹೊದಿಕೆ ಹಾಕಿರೋದಾದ್ರು ಯಾಕೆ ಅನ್ನುವ ಬಗ್ಗೆ ಬಿಸಿಬಿಸಿ ಚರ್ಚೆಗಳು ನಡೆಯುತ್ತಿವೆ. ಕೆಲವರಂತೂ ಕಿಂಗ್ ಖಾನ್ ಕೊರೊನಾ ಹೆಮ್ಮಾರಿಗೆ ಅಂಜಿ ಬಂಗಲೆಯನ್ನ ಈ ರೀತಿ ತೆಳುವಾದ ಪ್ಲಾಸ್ಟಿಕ್ ಕವರ್ನಿಂದ ಮುಚ್ಚಿದ್ದಾರೆ ಎಂದು ಕಾಮೆಂಟ್ ಮಾಡುತ್ತಿದ್ದಾರೆ. ಆದ್ರೆ, ಅಸಲಿ ವಿಷ್ಯ ಬೇರೆಯದ್ದೇ ಇದೆ. ಹೌದು, ಶಾರುಖ್ ತಮ್ಮ ಐಷಾರಾಮಿ ಬಂಗಲೆಗೆ ಹೀಗೆ ಪ್ಲಾಸ್ಟಿಕ್ ಹೊದಿಸಲು ಕಾರಣ ಕೊರೊನಾವಲ್ಲ, ಬದಲಾಗಿ ಮಳೆ. ಹೌದು, ಮುಂಬೈನಲ್ಲಿ ಕಳೆದ ಕೆಲವು ದಿನಗಳಿಂದ ಭರ್ಜರಿ ಮಳೆ ಸುರಿಯುತ್ತಿದೆ. ಮಳೆ ನೀರು ಮನೆಗೆ ಸೋಕಬಾರದು ಅನ್ನೋ ಕಾರಣಕ್ಕೆ ಪ್ಲಾಸ್ಟಿಕ್ ಹೊದಿಕೆ ಹಾಕಲಾಗಿದೆ. ಹಾಗಂತ, ಈ ರೀತಿ ಪ್ಲಾಸ್ಟಿಕ್ ಹೊದಿಸುವುದು ಇದೇ ಮೊದಲೇನಲ್ಲ. ಪ್ರತಿ ಮಳೆಗಾಲದಲ್ಲೂ ಮಳೆ ಜೋರಾದಾಗ ಮನ್ನತ್ಗೆ ಪ್ಲಾಸ್ಟಿಕ್ ಕವರ್ ಹೊದಿಸಲಾಗುತ್ತದೆ.